Document ID: /roh_data/filtered/fineweb-2-filterrobots_roh.jsonl.gz/36056

La prerunda dal campiunadi mundial en il Qatar è finida. La mesadad da las squadras van a chasa. Las 16 meglras equipas cumbattan dentant per la qualificaziun per il quartfinal. Davent dad ussa è mintga gieu decisiv. Paris na datti betg pli, sch'i na dat betg in victur suenter 90 minutas, datti prolungaziun e sche necessari er penaltis.
1/8-finals cun la Svizra
Per la Svizra ha l'ultim gieu decidì davart la qualificaziun. Ella ha gudagnà cunter la Serbia cun 3:2. Ils 6 da december frunta la Naziunala svizra sin il Portugal.
Prerunda cun surpraisas
La pli gronda surpraisa da la prerunda è stada la Germania che na s'è betg qualifitgada per l'otgavelfinal. Quai n'è dentant betg stada l'unica surpraisa. L'Argentina cun ses superstar Lionel Messi ha pers cunter l'Arabia Saudita e l'Australia s'è qualifitgada per l'otgavelfinal. La grondischma part dals favurits èn en l'otgavelfinal ed ils resultats da la prerunda na quintan ussa dentant betg pli, tgi che gudogna quatter gieus en fila vegn ad esser il nov campiun mundial.